Nogle erhvervsvirksomheder valgte i dag at invitere befolkningen inden for på virksomhedsbesøg i forbindelse med åbent hus-arrangementer mange steder i Nordjylland. Kellpo, der er en traditionel industrivirksomhed i Thisted, har valgt at åbne dørene, fordi virksomheden ikke er så synlig i dagligdagen. - Industrien er lidt usynlig i Danmark, forklarer Kjeld Pedersen, der er indehaver af Kellpo. Til åbent hus kunne man blandt andet høre, hvilke ydelser virksomheden har. Kellpo laver udstyr såsom værktøjer, der bruges til at producere plastvarer.
Erhvervsvirksomheder åbnede dørene op, da Nordjylland holdt åbent hus lørdag den 10. september som kulmination på Derfor Nordjylland.